CELEX: 32005R1345
Language: mt
Date: 2005-08-16 00:00:00
Title: Regolament tal-Kummissjoni (KE) Nru 1345/2005 tas- 16 ta' Awwissu 2005 li jistabbilixxi regoli ddettaljati dwar is-sistema tal-liċenzji ta' importazzjoni fis-settur taż-żejt taż-żebbuġa

180                MT              Il-Ġurnal Uffiċjali ta’ l-Unjoni Ewropea                   24.12.2008

32005R1345

17.8.2005                      IL-ĠURNAL UFFIĊJALI TA’ L-UNJONI EWROPEA                          L 212/13

                 REGOLAMENT TAL-KUMMISSJONI (KE) Nru 1345/2005

                                       tas-16 ta’ Awwissu 2005

    li jistabbilixxi regoli ddettaljati dwar is-sistema tal-liċenzji ta’ importazzjoni fis-settur
                                         taż-żejt taż-żebbuġa

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat tal-Komunità Ewropea,

Wara li kkunsidrat ir-Regolament tal-Kunsill (KE) Nru 865/2004 tad-29 ta’ April 2004 dwar
l-organizzazzjoni komuni taż-żejt taż-żebbuġa u taż-żebbuġ tal-mejda u li jemenda r-
Regolament (KEE) Nru 827/681, u notevolment l-Artikolu 10(4) tiegħu,

Billi:

(1)       L-Artikolu 10 tar-Regolament (KE) Nru 865/2004 jistabbilixxi d-dispożizzjonijiet
          partikolari f’dak li jikkonċerna l-għoti ta’ liċenzji ta’ importazzjonijiet għas-settur taż-
          żejt taż-żebbuġa. Meħtieġ li jiġu previsti regoli ddettaljati partikolari ta’ applikazzjoni
          relatati mal-għoti ta’ dawn il-liċenzji.

(2)       Id-dispożizzjonijiet ta’ dan ir-Regolament huma komplementarji mad-dispożizzjonijiet
          tar-Regolament (KE) Nru 1291/2000 tal-Kummissjoni tad-9 ta’ Ġunju 2000 li
          jistabbilixxi regoli dettaljati komuni għall-applikazzjoni tas-sistema tal-liċenzji tal-
          importazzjoni u tal-esportazzjoni u ta’ ċertifikati ta’ iffissar bil-quddiem għal prodotti
          agrikoli2.

(3)       Għal raġuni ta’ ċarezza u trasparenza, għandu jitħassar, mill-1 ta’ Novembru 2005, ir-
          Regolament tal-Kummissjoni (KE) Nru 1476/95 tat-28 ta’ Ġunju 1995 li jistabbilixxi
          regoli dettaljati speċjali għall-applikazzjoni tas-sistema ta’ liċenzji ta’ importazzjoni
          għaż-żejt taż-żebbuġa3.

(4)       Ir-Regolament tal-Kummissjoni (KEE) Nru 2543/95 tat-30 ta’ Ottubru 1995 li
          jistabbilixxi regoli dettaljati speċjali għall-applikazzjoni tas-sistema ta’ liċenzji għall-

1
          ĠU L 206, 9.6.2004, p. 37.
2
          ĠU L 152, 24.6.2000, p. 1. Ir-Regolament kif l-aħħar emendat bir-Regolament (KE) Nru 1741/2004
          (ĠU L 311, 8.10.2004, p. 17).
3
          ĠU L 145, 29.6.1995, p. 35. Ir-Regolament kif l-aħħar emendat bir-Regolament (KE) Nru 1081/2001
          (ĠU L 149, 2.6.2001, p. 17).
 ---pagebreak--- 24.12.2008      MT              Il-Ġurnal Uffiċjali ta’ l-Unjoni Ewropea                          181

       esportazzjoni għaż-żejt taż-żebbuġa4, jipprevedi sistema obbligatorja ta’ għoti ta’
       liċenzji ta’ esportazzjoni. Bis-saħħa tal-Artikolu 10(3), tar-Regolament (KE)
       Nru 865/2004, l-għoti tal-liċenzji ta’ esportazzjoni ssir miżura fakultattiva u li
       tiddependi mill-iżvilupp tas-suq. Konsegwentement, meħtieġ li jitħassar ukoll ir-
       Regolament (KEE) Nru 2543/95 mill-1 ta’ Novembru 2005.

(5)    Il-miżuri previsti f’dan ir-Regolament huma skont l-opinjoni tal-Kumitat ta’ Ġestjoni
       taż-Żejt taż-Żebbuġa u taż-Żebbuġ tal-Ikel,

ADOTTAT DAN IR-REGOLAMENT:
                                             Artikolu 1
1.       Dan ir-Regolament jistabbilixxi regoli ddettaljati ta’ applikazzjoni għas-sistema tal-
         liċenzji ta’ importazzjoni prevista permezz tal-Artikolu 10 tar-Regolament (KE)
         Nru 865/2004.

2.       Kull importazzjoni tal-prodotti li jaqgħu taħt il-kodiċijiet tan-NM 1509, 1510 00,
         0709 90 39, 0711 20 90, 2306 90 19, 1522 00 31 u 1522 00 39 huma suġġetti għall-
         preżentazzjoni ta’ liċenzja ta’ importazzjoni.

         It-talbiet għal liċenzji, il-liċenzji kif ukoll l-estratti tal-liċenzji huma stabbiliti fuq
         formoli konformi mal-kampjuni li jidhru fl-Anness I tar-Regolament (KE)
         Nru 1291/2000.

                                             Artikolu 2

1.       Biex jiġi akkwistat il-benefiċċju tas-sistema speċjali prevista fir-Regolamenti adottati
         għat-twettiq tal-ftehimiet konklużi bejn il-Komunità u ċerti pajjiżi terzi, it-talba ta’
         liċenzji ta’ importazzjoni kif ukoll il-liċenzja għandu jkollhom, fil-kaxxi 7 u 8, l-isem
         tal-pajjiż terz ikkonċernat.

2.       Il-liċenzja ta’ importazzjoni tobbliga li jiġi importat, mill-pajjiż terz indikat, il-
         prodott li jwieġeb għall-kundizzjonijiet previsti fir-regolamenti indikati fil-
         paragrafu 1, u li għalih inħarġet il-liċenzja.

                                             Artikolu 3

1.       It-tul ta’ żmien tal-validità tal-liċenzja ta’ importazzjoni hu ffissat għal 60 ġurnata
         mid-data tal-għoti effettiva tagħha, skont l-Artikolu 23(2), tar-Regolament (KE)
         Nru 1291/2000.

2.       L-ammont tal-garanzija relatata mal-liċenzji ta’ importazzjoni hu dak ta’ EUR 10
         għal kull 100 kilogramma ta’ piż nett.

4
       ĠU L 260, 31.10.1995, p. 33. Ir-Regolament kif l-aħħar emendat bir-Regolament (KE) Nru 406/2004
       (ĠU L 67, 5.3.2004, p. 10).
 ---pagebreak--- 182             MT            Il-Ġurnal Uffiċjali ta’ l-Unjoni Ewropea                   24.12.2008

                                           Artikolu 4

1.      L-Istati Membri għandhom jgħarrfu lill-Kummissjoni dwar il-kwantitajiet li
        għalihom ingħataw il-liċenzji ta’ importazzjoni filwaqt li jispeċifikaw il-kwantitajiet
        u, fil-każijiet imsemmija fl-Artikolu 2(1), minfejn ġejjin l-importazzjonijiet, fil-limiti
        taż-żmien li ġejjin:

        a)    mhux aktar tard mill-5 ta’ kull xahar għall-perjodu mis-16 sal-aħħar tax-xahar
              preċedenti u mhux aktar tard mill-20 ta’ kull xahar għall-perjodu bejn l-1 u l-15
              tax-xahar korrenti, f’dak li jikkonċerna l-prodotti msemmija fl-Artikolu 1, il-
              punt a), tar-Regolament (KE) Nru 865/2004;

        b)    matul l-ewwel xahar li jiġi wara tmiem ta’ kull kampanja, f’dak li jikkonċerna
              l-prodotti msemmija fl-Artikolu 1, il-punti b) u c), tar-Regolament (KE)
              Nru 865/2004 u li għalihom ingħatat liċenzja ta’ importazzjoni.

        Jekk l-importazzjoni tal-kwantitajiet li għalihom intalbu l-liċenzji fl-Istat Membru
        jidhru għal dan tal-aħħar li jikkostitwixxu riskju ta’ tehdida ta’ tfixkil fis-suq, l-Istat
        Membru għandu jgħarraf minnufih dwar dan lill-Kummissjoni billi jgħarrafha dwar
        il-kwantitajiet, speċifikati skont il-paragrafu 1, u billi ssir distinzjoni fuq naħa bejn
        dawk li għalihom intalbu liċenzji, iżda li għadhom ma ngħatawlhomx jew li
        għandhom ma ġewx aċċettati, u fuq in-naħa l-oħra, bejn dawk li għalihom ingħataw
        il-liċenzji matul il-ġimagħtejn korrenti.

2.      In-notifiki kollha msemmija fil-paragrafu 1, inklużi n-notifiki “nulli”, għandhom
        isiru skont il-mudell riprodott fl-Anness u jintbagħtu lill-Kummissjoni b’mod
        elettroniku.

                                           Artikolu 5

Ir-Regolamenti (KEE) Nru 1476/95 u (KE) Nru 2543/95 jitħassru.

                                           Artikolu 6

Dan ir-Regolament jidħol fis-seħħ fis-seba’ jum wara dak tal-pubblikazzjoni tiegħu f’Il-
Ġurnal Uffiċjali tal-Unjoni Ewropea.

Għandu japplika mill-1 ta’ Novembru 2005.

Dan ir-Regolament jorbot fl-intier tiegħu u japplika direttament fl-Istati Membri kollha.

Magħmul fi Brussell, 16 ta’ Awwissu 2005

                                              Għall-Kummissjoni
                                              Mariann Fischer Boel
                                              Membru tal-Kummissjoni
 ---pagebreak--- 24.12.2008           MT           Il-Ġurnal Uffiċjali ta’ l-Unjoni Ewropea                         183

                                                ANNESS

                          Applikazzjoni tar-Regolament (KE) Nru 1345/2005

           IL-KUMMISSJONI TAL-KOMUNITAJIET EWROPEJ ID-DĠ AGRI .C.2

                                SETTUR TAŻ-ŻEJT TAŻ-ŻEBBUĠA

Kunsinnatur:

Data:

Perjodu:

Stat Membru:

Persuna ta’ kuntatt:

Telefown:

E-mail:

Destinatarju: DĠ AGRI. C.2 – agri-hort-prix-ho@cec.eu.int

Notifiki kull ġimagħtejn:

        Kategorija                Kwantità               Kodiċi NM (8 numri)   Kundizzjoni (bl-ingrossa jew
                                                                               f’imballaġġ żgħir, 4 numri)

Total għall-kategorija

        Kategorija                Kwantità               Kodiċi NM (8 numri)   Kundizzjoni (bl-ingrossa jew
                                                                               f’imballaġġ żgħir, 4 numri)

Total għall-kategorija